રાજ્ય સરકારે પણ ઘાટીમાં અશાંતિની આશંકા વ્યક્ત કરી હતી અને કલમ 35એની સુનાવણી ટાળવાની કોર્ટને માંગ કરી હતી. સુપ્રિમ કોર્ટમાં એએસજી તુષાર મહેતાએ જમ્મુ કાશ્મીર સરકારનો પક્ષ રાખતા કહ્યુ કે બધી એજન્સીઓ હાલમાં રાજ્યમાં પંચાયત ચૂંટણીઓ સંપન્ન કરાવવાની તૈયારીઓમાં લાગેલી છે. કેન્દ્ર સરકાર તરફથી કે કે વેણુગોપાલે આનું સમર્થન કરતા કહ્યુ કે રાજ્યમાં પહેલા પંચાયત ચૂંટણી પૂરી થવા દો જેથી કોઈ હિંસક ઘટનાઓ ન બને. સુપ્રિમ કોર્ટે બંને સરકારોની દલીલો માની લીધી અને જમ્મુ કાશ્મીરને વિશેષાધિકાર આપતી 35એ કલમની બંધારણીય માન્યતાને પડકારતી અરજી પર સુનાવણી માટે 19 જાન્યુઆરી, 2019 ની આગામી તારીખ નક્કી કરી.